এবারের মত এত বেশি ভুল আর অতীতে দেখা যায়নি। একদিকে প্রিন্টিং মিসটেক অন্যদিকে এনবিআরের সাথে অর্থমন্ত্রীর দেয়া বক্তব্যের কোন মিল নেই। একই সাথে অনেক বিষয় বাজেট বইতে উল্লেখ্য নেই। পরে এসআরও জারি করে তা কার্যকর করা হবে। এভাবে বিভ্রান্তির কৌশল জনমনে নানা প্রশ্ন দেখা দিয়েছে। এ বিভ্রান্তি দুর করে আরও স্বচ্ছ হওয়ার পরামর্শ দিয়েছেন অর্থনীতিবিদরা। অর্থনীতিবিদ ড. দেবপ্রিয় ভট্টাচার্য বলেন, বাজেটে টেকনিক্যাল সমস্যা রয়েছে। সম্পূর্ণ বাজেটটি করা হয়েছে ৮২ টাকা ডলার দিয়ে। তবে এরই মধ্যে বাজারে ডলার ৮৩-৮৪ টাকা হয়ে গেছে। যার কারণে টাকার অংকে পরবর্তীতে মিল থাকবে না।